De Aar Tak - Page 2
Struktuur & Takke
Sirkel: Noord-KarooTak: De AarPortefeulje: Opvoeding & KultuurBeriggewer; Rina CoreejesDatum: 9 April 2013
Daar is niks so verrykend soos 'n VLV vergadering nie en as die byeenkoms jou as vrou nog bemagtig en laat groei as mens en Christen is dit net soveel meer die moeite werd om dit by te woon.
Hierdie maand was ons "Opvoeding" vergadering en die komitee wat dit gereël het was: Millicent Venter, Sannie Theron, Ivonne Fourie en Alma van den Berg. Die spreker was ds. Douwe Ganzevoort wat met die dames oor "onderdanigheid" in die huwelik kom gesels het. Ons het almal, mans, vroue en kinders, die selfde waarde, maar ons het nie dieselfde posisie nie. Elke lid van die gesin het sy eie posisie. Ds. Ganzevoort het die voorbeeld van verskillende sambrele bo mekaar gewys en elke sambreel beskerm die volgende een. Heel bo is God wat die man beskerm, die man beskerm die vrou en die vrou beskerm haar kinders.
Die Bybel gee aan die vrou die opdrag om aan haar man onderdanig te wees en vir die man om sy vrou lief te hê. Dit is vir altwee die geslagte moeilik om aan die opdrag uitvoer te gee, maar as die vrou onderdanig is aan haar man maak dit, dit vir hom makliker om haar lief te hê. As sy die Bybelse opdrag uitvoer sal sy ook so haar man vir die Here wen, as hy nie glo nie. As jou man dalk nie optree soos hy moet nie BLY NET STIL, nie soos in stilstuipe nie, maar as jy nie reageer nie gaan jou man bietjie dink oor sy optrede en self begin verander. Die resultaat van dit alles: Groei in Christus!
Welcie Kirsten het in haar "Loslip"-beurt vir ons 'n taalles in "Nama" (San) 'n Namibiese taal, gegee. Sy het die taal as kind geleer en kan die taal vlot praat en ons het behoorlik aan haar lippe gehang. Sy het vir elke lid 'n fotostaat van 'n leesboekbladsy in die taal en dieselfde bladsy in Afrikaans gegee. So kon ons almal sien hoe 'n moeilike taal dit regtig is. Hier en daar het iemand probeer om, met Welcie se hulp, 'n woord uit te spreek, maar ons monde en tonge wou nie die klanke voortbring nie.
Die middag is op 'n ligte noot afgesluit met 'n humoristiese voorlesing deur Hildegard van Zyl. De Aar Tak
Aandag aan die vrou se uiterlike
Sirkel: Noord-KarooTak: De AarPortefeulje: LeefstylBeriggewer: Rina CoreejesDatum: 12 Maart 2013
Dit is vir 'n vrou baie belangrik om haaself te versorg en om die dames 'n bietjie aan te moedig om met nuwe oë na hulle self te kyk, het ons eerstens vir Ricardo Fortuin gevra om ons wenke te gee oor hoe ons, ons hare behoort te versorg.
Hormone beïnvloed jou haargroei en of jy hare verloor. As jou hare onnatuurlik baie uitval moet jy na jou dokter gaan en vra dat jou hormone getoets word. Ander dinge wat die toestand van jou hare kan beïnvloed, is jou dieet, die seisoen van die jaar en watter chemikalieë jy gebruik. Raad wat hy gegee het sluit onder andere die volgende in: vir 'n droë kopvel spoel jou hare af met 'n mengsel waarin 'n disprin opgelos is. Vir glans spoel jou hare met asyn of suurlemoensap en om chemikalieë van jou hare af te kry, moet jy dit "tease" en dit is ook natuurlik nodig om gereeld die punte te sny. Indien jy jou hare elke dag was, maak seker dit is met 'n sjampoe wat spesifiek sê dit is vir elke dag se gebruik. Dit is baie belangrik om te weet dat jy nie jou hare mag kleur, "highlight" en perm op een dag nie, aangesien dit jou hare baie sal beskadig.
Jacoba v d Merwe het vir die lede gedemonstreer hoe om vir jouself 'n "facial" te gee. Eerstens is die belangrikheid van skoonmaak onder ons aandag gebring en om jou vel een maal per week te skrop en 'n masker aan te wend. Daarna moet jy 'n saamtrekmiddel aanwend en bevog. Sy het Leana du Preez, wat as model opgetree het, ook gegrimeer en haar laaste wenk was om van jou saamtrekmiddel (toner) oor jou grimering aan te spuit om dit langer te laat hou. Daar is verslag gedoen oor die konferensie wat op Murraysburg gehou is, 6 en 7 Maart. Alma v d Berg se foto het 'n derde plek op die konferensie gekry en die lede het gehoor dat hul tak die Presidentskild verower het.
Lede geniet die vergadering.
Die teetafel gedek deur Nicolette Louw.
Leana du Preez en Jacoba v d Merwe.
Leana du Preez en Ricardo Fortuin.
De Aar Tak
Vriende ken mekaar
Sirkel: Noord-KarooTak: De AarBeriggewer: Rina CoreejesDatum: 12 Februarie 2013
Ken jy die antwoorde?1. Wat kan 'n mens uitwas wat die son die kan uitdroog nie?2. Ek het 'n perd, hoe verder ek ry hoe korter word sy stert?(Antwoorde aan einde van berig.)
De Aar se Vriendskapvergadering het begin deur die "betaal van 'n boete", elkeen wat 'n vriendin het of 'n vriendin is, moes R10 Vriendskapsmunte betaal vir die Wêreldbond van Plattelandse Vroue.
'n Ysbreker is net die ding om 'n nuwe jaar te begin, al die gaste tuis te laat voel en net dalk besluit hulle om aan te sluit, wat wel die geval was met die meeste. Elkeen teenwoordig het 'n geskenkie saamgebring, waarop 'n goue gedagte geplak was. Ons het in 'n sirkel gesit en dit op maat van Patty van Heerden se musiek aangestuur, die pakkie wat in jou hande was die oomblik toe die musiek stop, was joune en jy moes die gedagte lees wat daarop verskyn het, bv. "Ek kan geen groot dinge doen nie – net klein dingetjies met groot liefde – Moeder Teresa", of "'n Vriend is iemand wat vra hoe dit gaan en dan sowaar luister na wat jy antwoord."
Elkeen het ook, as sy klaar haar gedagte gelees het, 'n beurt gehad om te sê met watter bekende sy graag vriende wou wees en hoekom. Van die antwoorde het ons nogal verras, want tot Malema se naam het opgeduik. Daar was Gerrie Pretorius (2x) vir sy mooi stem en omdat hy die lede so baie aan Bles Bridges herinner. Die skrywer Nina Smit en haar man Johan, vir hulle insprerende boeke. Koning Dawid vir die liedere wat hy geskryf het en Mandela, om die lid te leer hoe om so vergewensgesind te wees en Oprah Winfrey vir haar humanitêre leefwyse, was van die ander. Loslip was volgende aan die beurt: Leana du Preez het 'n paar raaisels gevra en ons was nogal verbaas dat al die raaisels geantwoord kon word. Annatjie Erasmus het op haar beurt 'n paar kindergediggies met die lede gedeel, wat almal laat skater het. Erida van den Berg het meer oor kruie verte, o.a. Laventel wat goed is vir passie.
Rina Coreejes het 'n paar bekende vrienskappe uitgelig. Een van die bekende vrienskappe is byvoorbeeld die van CS Lewis (The Cronicals of Narnia) en JR Tolkien (Lord of the Rings). Hulle is altwee bekend vir die wêrelde wat hulle geskep het. Lewis se fantasiewêreld van Narnia en Tolkien se Middle Earth. Hulle het nie net hulle geloof in mites gedeel nie, maar ook dieselfde Christelike geloof. Hulle het baie briewe aan mekaar geskryf en het 'n vriendskap gehad wat net so bekend soos hulle skryfwerk was. Ander bekende vriendskappe: Abraham Lincoln en Joshua Speed, Ernest Hemmingway en Gertrude Stein, Oprah Winfrey en Gayle King, Sherlock Homes en Watson, Dawid en Jonatan en op 'n ligter nood….Shrek en Donkey en Fred Flinstone en Barney Rubble.
Wat 'n lekker gesellige middag waarin die lede mekaar 'n bietjie beter kon leer ken en ook lekker FAK liedjies, Sarie Marais, Bobbejaan klim die berg en Die blink Vosperd, saamsing.
Wie onthou nog die?:
As dit fluit-fluit gaanDit was 'n bitter dag vir myDié Sondag in die kerk.Waar ons sit, in die middelry,Word alles opgemerk.
Die dominee hou skielik op;die ouderlings kyk om;rooi-skaam laat sak my ma haar kop,want almal lyk verstom.
Wel, tuis het ek 'n pak gekry,En huil my byna hees.Maar dit was darem, glo vir my,'n lekker fluit gewees!A G Visser